Boek: De Jagers in die DorslandIn die jare 1891 tot 1893 het ongeveer 770 persone Transvaal verlaat en na Angola en Duits-Suidwes-Afrika getrek om hulle heil daar te soek. Dit staan bekend as die “sesde” Dorslandtrek. Sowat 45 De Jagers het in verskillende groepe aan hierdie epiese trek deelgeneem. Ná die sesde Dorslandtrek het hulle tussen Angola, Suidwes-Afrika, Suid-Afrika en selfs Kenia rondgeswerf en verdere avonture oor die hele Suider-Afrika beleef. Sommige De Jagers het in 1928 van Angola na Suidwes-Afrika getrek en hulle daar gevestig, terwyl ander eers in 1958 uit Angola gerepatrieer is. Uit die beperkte beskikbare bronne is die verskillende trekroetes van die sesde Dorslandtrek gerekonstrueer en vir die eerste keer word ŉ kaart van die verskillende trekroetes gepubliseer. ŉ Geslagregister van bykans 1800 afstammelinge en aangetroude familielede van die De Jagers van die sesde Dorslandtrek en byna 500 foto’s vorm ŉ omvattende beeld van hierdie familiegeskiedenis. Oor die outeur Nicol Stassen doen al vir meer as 15 jaar navorsing oor die Dorslandtrek en die Angola-Boere. Hy het ŉ BA-graad in Tale (Afrikaans, Duits en Russies), ŉ meestersgraad in Chemiese Ingenieurswese en ŉ doktorsgraad in Geskiedenis. Hy is ook die skrywer van Afrikaners in Angola, 1928–1975 (2009), The Boers in Angola, 1928–1975 (2010) en William Chapman – Reminiscences (2011). Uitgewer: Protea Boekhuis Prys: R395,00* *Prys onderhewig aan verandering Koop die boek by Graffiti Boeke